**ДОКЛАД**

**ЗА ДЕЙНОСТТА НА „МБАЛ Д-р Хр. Стамболски”ЕООД - КАЗАНЛЪК**

**КЪМ 31.03.2017 ГОДИНА**

**УЧРЕДЯВАНЕ И РЕГИСТРАЦИЯ**

“МБАЛ КАЗАНЛЪК ” ЕООД град Казанлък е вписан в Търговския регистър на Старозагорски окръжен съд по ф.д. №1910/2000г. Дружеството е регистрирано с капитал 945 хил.лв., който е внесен напълно.

С Удостоверение № 20090814103622/14.08.2009 година Агенция по вписванията регистрира в търговския регистър Еднолично дружество с ограничена отговорност „МБАЛ Д-р Хр. Стамболски” ЕООД.

Към 31.12.2015 година капиталът на дружеството е 6 762 979 лева /шест милиона, седемстотин шестдесет и две хиляди, деветстотин седемдесет и девет лева/ разпределен в 1 /един/ дял по 6 762 979 лева. Промените са вписани в Агенция по вписванията.

Едноличен собственик на „МБАЛ Д-р Хр. Стамболски” ЕООД е Община град Казанлък.

Дружеството няма клонове в страната и чужбина.

Съгласно Договор № Д 06-88 от 12.05.2016 година дружеството се представлява и управлява от Д-р Кети Петрова Маналова-Владкова.

Предметът на дейност на „МБАЛ Д-р Хр. Стамболски” ЕООД , определен със съдебното решение е оказване на медицински услуги и е в съответствие с „Разрешение за осъществяване на лечебна дейност № МБ – 101/15.08.2016 година” издадено от МЗ.

Дружеството извършва клинични проучвания съгласно действащата нормативна уредба.

През отчетния период дружеството е реализирало своите приходи от основния си предмет на дейност.

Седалището и адресът на управление са в гр.Казанлък, ул.”Старозагорска ” № 16 тел. 0431- 6-53-00, факс 0431- 5-56-65,e-mail: [mbalkazanlak@mail.bg](mailto:mbalkazanlak@mail.bg).

Дружеството е образувано за неопределен срок.

**2. СЧЕТОВОДНА ПОЛИТИКА**

**2.1. База за изготвяне**

Приложеният финансов отчет е изготвен в съответствие с Национални счетоводни стандарти и Закона за счетоводство.

Дружеството текущо отчита дейността си и изготвя годишен отчет в съответствие с изискванията на българското счетоводно законодателство.

Балансът и отчетът за доходите са изготвени в съответствие с хипотезите за текущо начисляване и действащо предприятие.

Счетоводният баланс и отчетът за доходите се съставят в двустранна форма, определена от НСС.

Отчетът за паричния поток се изготвя на база прекия метод.

Отчетът за управление на дружеството включва:

* Достоверно изложение за развитието на дейността и състоянието на дружеството през отчетния период с икономически показатели, а също така и сравнителен анализ с предходни отчетни периоди.
* Важни събития, настъпили след датата на годишния финансов отчет.
* .Предвиждано развитие на дружеството.

Налице е балансирано осигуряване на качествените характеристики на информацията в отчета. Приложена е финансова концепция за поддържането на собствения капитал.

Всички данни за отчетната 2017 и предходната 2016 г. са представени в настоящия финансов отчет в хил. лв.

**2.2. Промени в счетоводната политика и сравнителни данни**

Дружеството представя сравнителна информация в този финансов отчет за една предходна година /период/.

В дружеството не се третира като промяна на счетоводната политика:

* Приемането на счетоводна политика за събития и сделки, които се различават по същество от случилите се преди това събития или сделки;
* Приемането на нова счетоводна политика за събития и сделки, които не са се случвали преди това или са били незначителни.

Настоящият финансов отчет е изготвен при спазване на принципа на историческата цена.

**2.3. Управление на финансовите рискове**

**Риск от курсови разлики**

Сделките в чуждестранна валута се отчитат при първоначалното им признаване в националната валута по официалния обменен курс за деня на сделката (референтния курс на БНБ) за съответната валута.

Паричните активи, деноминирани в чуждестранна валута и отчетени по историческа стойност, се преоценяват по централния курс на БНБ спрямо лева за съответната чуждестранна валута към 31 декември на текущата година.

Курсовите разлики, които възникват при уреждането или преоценяването на паричните позиции в чуждестранна валута, се отразяват в Отчета за доходите

Поради незначителната стойност на сделките в чуждестранна валута дейността на дружеството не е изложено на риск от курсови разлики.

**Ценови риск**

Дружеството е изложено на ценови риск, доколкото използва в дейността си повечето материални запаси и дълготрайни активи, чиито цени се влияят от тези на международните пазари. Политиката на ръководството е в договаряне на фиксирани цени с доставчиците при сключване на едногодишни договори съгласно ЗОП, с което да се избегне негативният ефект от евентуалното поскъпване на материали през отчетния период.

**Ликвиден риск**

Ръководството на дружеството работи в условията на делегирани бюджети, определени от РЗОК, размера на които се намалява всяка календарна година и не покрива потребностите на населението от здравни грижи и задълбочава диспропорциите между приходите и постоянно увеличаващите се разходи в резултат на инфлационните процеси, демографски промени, скъпоструваща медицинска апаратура и непрекъснато въвеждане на нови, все по-скъпи методи на лечение. Поради тази причина, дружеството среща сериозни затруднения при изпълнението на своите задължения, когато те станат изискуеми и не може да подържа оптимален обем на свободни парични наличности с цел осигуряване на постоянна ликвидност.

**Кредитен риск**

Кредитният риск за дружеството се състои от риска за загуба в ситуация, при която клиент или страна по финансов инструмент не успее да извърши своите договорни задължения. Финансовите активи на дружеството са концентрирани в две групи: парични средства и вземания. Паричните средства в дружеството и разплащателните операции са съсредоточени в търговски банки със стабилна ликвидност, което ограничава риска относно паричните средства. Събираемостта и концентрацията на вземанията се контролира текущо и стриктно.

За 2015 и 2016 години на лечебното заведение не беше заплатена извършената дейност над лимитирания бюджет в размер на 312 хил. лева, което естествено рефлектира, както върху финансовия резултат, така и върху паричните потоци на дружеството. За първото тримесечие на 2017 година извършената и незаплатена от РЗОК дейност е в размер на 92 хил. лв.

И през 2017 година спусканите от РЗОК бюджети:

1. Не покриват задължителните разходи, заложени в медицинските стандарти, клиничните пътеки и други нормативни документи и които лечебното заведение е длъжно да извършва съгласно защитените нива на компетентност /задължителен брой специалисти, задължителна 24-часова работа, задължителни изследвания, задължителни съгласно КТД работни заплати, задължителни осигурителни прагове и т.н/ .
2. Не отговарят на реалното търсене на болничната помощ в лечебното заведение.

В рамките на последните 6 години броя на преминалите болни варира между 10 000 и 11 500 пациента.

1. Нарушават клаузите на „Закона за здравното осигуряване” за свободен избор на пациента къде да се лекува, чл. 19 от Конституцията на Република България за свободна стопанска инициатива, чл. 8 от ЗЗД и чл. 289 от ТЗ за недопустимост с упражняване на право с господстващото положение и т.н
2. Административно ще доведат до фалит на лечебното заведение със 100% общинска собственост.
3. Под съмнение ще бъде поставено осигуряването на финансовата и институционалната устойчивост на постигнатите резултати след приключването на евро проектите, гарантирано както от община Казанлък - едноличен собственик на „МБАЛ Д-р Христо Стамболски” ЕООД, така и от МЗ, включило дружеството в проект „Регионално развитие 2007-2013”. Неспазването на основните цели може да „дискредитира” и двата проекта с всички произтичащи от това правни и финансови последици

Подобна груба административна регулация не e полезна нито за пациентите, нито за медицинските кадри, защото ще доведе до тежко финансово положение на болницата и ще подложи на риск възможността лечебните заведения да плащат заплати и да покриват задълженията си.

Като най-големите опасности за дружеството през текущата календарна година ръководството определя:

1. Лимитираните бюджети, определени централизирано и не отчитащи задължителните разходи, които лечебните заведения трябва да извършват съгласно медицинските стандарти. Пациентите ще бъдат принудени да обикалят лечебните заведения в търсене на болницата, която разполага с достатъчен финансов ресурс. Това допълнително ще увеличи недоволството на обществото от съществуващата система на здравеопазване и в крайна сметка ще представлява своеобразно пренасочване на пациентопотока към „ избрани” лечебни заведения, което грубо потъпква правото на пациента за свободен избор.
2. Продължаващата политика и практика на хронично недофинансиране на здравеопазването и особено на общинските болници.
3. Заплащане за дейност от МЗ по различни методики за държавните и общинските болници – критериите за заплащане на дейността на ОАИЛ са такива, които не позволяват на общинските болници да получат съответната субсидия.
4. Опасност от загуба на високо квалифицирани кадри и среден медицински персонал.
5. Централно не заплащане на някои видове дейности, които изискват изтичане на ресурси / републикански консултанти, леглодни в интензивните отделения и сектори, специализация на кадри/.
6. Липса на управленски лостове в условията на стагнация, поради централизиран характер на разходите и приходите.
7. Неразвит пазар на ЧЗОФ, с което се намалява възможността за увеличаване на приходите на болницата.
8. Забавянето на механизма за реимбурсиране на лечебните заведения за неосигурени лица с право на социална здравна защита в съчетание с големия брой на лица с нарушени здравноосигурителни права създава рискове от незаплащане на извършена дейност.
9. Наличие на неплатежоспособни неосигурени лица.
10. Голям дял на здравно неосигурени българи.

Наличие на задължения, натрупани преди 2009 година

**Пояснения към счетоводния баланс**

**Пояснение № 1**

**Съгласно СС 16 дълготрайните материални активи** са представени в баланса по цена на придобиване, образувана от покупната им стойност и допълнителните разходи, извършени за привеждането на актива в работно състояние за предвидената му употреба, намалена с натрупаните амортизации.

Дружеството е определило праг на същественост в размер на 700 лева, под който придобитите активи независимо, че притежават характеристиката на дълготраен актив, се изписват като текущ разход в момента на придобиването им. Съответните активи се завеждат задбалансово.

Дълготрайни нематериални активи са представени в баланса по цена на придобиване, образувана от покупната им стойност и допълнителните разходи, извършени за привеждането на актива в работно състояние за предвидената му употреба, намалена с натрупаните амортизации.

**Обезценка на дълготрайни материални и нематериални активи**. Към 31.03.2017 година обезценка на същите не е извършена, поради липса на индикации за обезценка.

**Амортизация на дълготрайните материални и нематериални активи.** Дружеството използва линеен метод на амортизация на дълготрайните материални активи.

През 2017 г. за счетоводни и за данъчни цели са използвани следните амортизационни норми:

* Сгради ….................................................... 2,5-4 %
* Съоръжения................................................ 4 %
* Машини и оборудване ............................. 5-10 %
* Автомобили …........................................... 25 %
* Компютри.................................................... 50 %
* Други ……………………………………........ 15 %

Дълготрайните материални активи по отчетна стойност, натрупана амортизация и балансова стойност по групи сходни активи са следните:

|  |  |  |  |  |  |  |  |
| --- | --- | --- | --- | --- | --- | --- | --- |
| *(в хил. лв.)* | Земи | Сгради | Машини оборудване | Съоръжения | Трансп. средства | Други | Общо |
| Отчетна стойност | | | | | | | |
| Към.01.01.2017 г. | 67 | 4276 | 4593 | 313 | 80 | 146 | 9475 |
| Придобити |  |  | 2 |  |  |  | 2 |
| Отписани |  |  | 9 |  |  |  | 9 |
| Към 31.03.2017 г. | 67 | 4276 | 4586 | 313 | 80 | 146 | 9468 |
| Натрупана амортизация | | | | | | | |
| Към 01.01.2017 г. |  | 575 | 2004 | 81 | 79 | 130 | 2869 |
| Начислена |  | 30 | 64 | 3 |  | 1 | 98 |
| Отписана |  |  | 7 |  |  |  | 7 |
| Към 31.03.2017 г. |  | 605 | 2061 | 84 | 79 | 131 | 2960 |
| **Баланс.стойност към 31.03.2017 г.** | **67** | **3671** | **2525** | **229** | **1** | **15** | **6508** |

Към 31.03.2017 г. дружеството притежава нематериални активи с отчетна стойност в размер на 35 хил.лв., които в преобладаващата част представляват софтуер и към 31.03.2017 година са с нулева балансова стойност.

**Пояснение № 2**

Отсрочени данъци са в размер на 124 хил.лева и представляват актив по отсрочени данъци, към 31.12.2016 година – 124 хил. лева.

**Пояснение № 3**

**Текущи активи**

**Материалите** са отчетени по цена на придобиване, формирана от покупната цена плюс всички преки разходи за доставката им в дружеството, съгласно действащите стандарти.

Текущите активи, освен медикаменти, при тяхното потребление се изписват по среднопретеглената стойност.

Медикаменти се отписват по метода на първа входяща - първа изходяща (fifo) стойност, при който:

- медикаментите, които са закупени първи, се изписват първи при тяхното потребление и при други намаления.

Оставащите в края на отчетния период медикаменти са тези, които са закупени или произведени последни.

Наличности на материални запаси:

2016 година 31.03.2017 година

* Медикаменти - 73 х. лв Медикаменти - 67 х. лв
* Консумативи – 34 х. лв Консумативи – 61 х. лв
* Горива – 17 х. лв Горива – 17 х. лв
* Други – 13 х. лв Други – 9 х.лв

През текущата финансова година не е съществувала индикация за съществена разлика между балансовата и пазарната стойност на текущите активи и в дружеството не е извършвана обезценка на материални запаси.

**Пояснение № 4**

Търговските вземания в лева са оценени по стойността на тяхното възникване , а тези деноминирани в чуждестранна валута – по заключителния курс на БНБ към 31 декември.

Към края на отчетния период няма данни за наличие на обстоятелства за обезценка на вземанията и такава не е правена.

Основните вземания са:

2016 година 31.03.2017 година

* РЗОК – 839 х. лв РЗОК – 950 х. лв
* МЗ – 9 х.лв МЗ – 3 х.лв
* Други клиенти – 32 х.лв Други клиенти – 34 х.лв
* Данъци за възстановяване – 11 х.лв Данъци за възстановяване – 11 х.лв
* Други вземания – 11 хил. лева Други вземания – 45 хил. лева

**Пояснение № 5**

**„Данъци за възстановяване”** включват ДДС за възстановяване след годишното преизчисляване.

**Пояснение № 6**

**„Други краткосрочни вземания”** включват:

2016 година 31.03.2017 година

* Разчети за бъдещи периоди – 5 хил. лв Разчети за бъдещи периоди – 26 хил. лв
* Разчети по съдебни спорове – 2 хил.лв
* Други – 4 хил. лв Други – 19 хил.лв

**Пояснение № 7**

**Паричните средства** в лева са оценени по номинална стойност, а паричните средства , деноминирани в чуждестранна валута – по заключителния курс на БНБ към 31 декември. За целите на съставянето на отчета на паричните потоци парите са представени като неблокирани пари по банковите сметки и в касата на дружеството.

Към 31.03.2017 година наличните парични средства в касата на дружеството са 20 хил. лева, към 31.12.2016 година – 6 хил. лева. По банковите си сметки дружеството разполага със следните наличности: разплащателни сметки в лева и във валута – 465 х. лева, към 31.12.2016 година – 165 хил. лева.

**Пояснение № 8**

**Основният капитал** е представен по неговата номинална стойност и съответства на актуалната му съдебна регистрация. Към 31.03. 2017 г. внесеният напълно основен капитал е в размер на 6 763 хил.лв и е разпределен в 1 брой дялове с номинал 6 762 979 лева. Едноличен собственик е Община Казанлък .

Към 31.12. 2016 г. внесеният напълно основен капитал е в размер на 6 763 хил.лв.

**Пояснение № 9**

В статията Резерви са предоставени „Други резерви” в размер на 26 хил.лв.

**Пояснение № 10**

Към 31.03.2017 година дружеството приключи с 39 хил. лева счетоводна печалба.

Финансовият резултат без отчитане на неползвани отпуски и осигуровки свързани с тях /45 / хил. лева/ , съгласно действащите Национални счетоводни стандарти е 6 хил. лева загуба .

**Пояснение № 11**

Краткосрочните задължения в лева са оценени по стойността на тяхното възникване .

В статията текущи задължения са посочени както следва:

|  |  |  |  |  |
| --- | --- | --- | --- | --- |
| № | ЗАДЪЛЖЕНИЯ КЪМ: | 2016 година /хил.лева/ | ЗАДЪЛЖЕНИЯ КЪМ: | 2017 година /хил.лева/ |
| 1. | „Софарма Трейдинг” АД | 333 | „Софарма Трейдинг” АД | 358 |
| 2. | „ Хигия” ЕАД | 43 | „ Хигия” ЕАД | 0 |
| 3. | „Янко Мермеклиев” ЕТ | 98 | „Янко Мермеклиев” ЕТ | 124 |
| 4. | „Фьоникс Фарма” ЕООД - „Либра „ ЕАД | 61 | „Фьоникс Фарма” ЕООД - „Либра „ ЕАД | 59 |
| 5. | „Медекс” ООД | 157 | „Медекс” ООД | 169 |
| 6. | Други доставчици | 657 | Други доставчици | 714 |
| 7. | Задължения към персонала | 505 | Задължения към персонала | 682 |
| 6. | Задължения към осигурителни предпр. | 182 | Задължения към осигурителни предпр. | 130 |
| 7. | Данък за общините | 79 | Данък за общините | 103 |
| 8. | Данък по ЗДОФЛ | 28 | Данък по ЗДОФЛ | 82 |
| 9. | Задължения към други кредитори | 94 | Задължения към други кредитори | 166 |
|  | ОБЩО: | 2 237 | ОБЩО: | 2587 |

Дружеството признава като задължение недисконтираната сума на оценените разходи по платен годишен отпуск, очаквани да бъдат заплатени на служителите в замяна на труда им за изминалия отчетен период в размер на 228 хил. лева и осигуровки, свързани с тях в размер на 23 х.лв.

Задълженията при възможност се обслужват съобразно подписаните договори и регламентираните условия на плащане при наличие на свободен финансов ресурс и в сравнение с предходната година тяхното увеличение е в размер на 350 хил. лева, в това число към доставчиците -75 хил. лева .

**Пояснение № 12**

**„Данъчни задължения”** включват:

2016 година 31.03.2017 година

* „Разчети с общината” – 79 х.лв „Разчети с общината” – 103 х.лв
* ДОД – 28 х.лв ДОД – 82 х.лв
* Други – 13 хил.лв Други – 4 х.лв

**Пояснение № 13**

**„Други краткосрочни задължения”** включват:

2016 година 31.03.2017 година

* Разчети за гаранции – 35 хил.лв 35 хил. лв
* Разчети по застраховане – 3 х.лв 1 хил.лв
* ВСК членски внос – 29 хил. лв 54 хил. лв
* Членски внос Подкрепа – 2,3 хил.лв 2 хил.лв
* Членски внос КНСБ – 2,4 хил.лв 2 хил.лв
* Работнически влог – 1 хил.лв 2 хил.лв
* Разходи за 2016 година, фактурирани

през 2017 г.- 4,5 хил.лв 0

* Други 66 хил. лв

**Пояснение № 14**

В пасива на баланса в раздел Г „Финансирания и приходи за бъдещи периоди „ са посочени очакваните приходи от предоставените дарения и финансирания .

Структурата на финансирания е следната:

2016 година 31.03.2017 година

* Програма ФАР – 55 х. лв 54 х. лв
* Финансиране от Японското посолство – 32 х. лв 29 х.лв
* Финансиране за ДМА от Община-Казанлък –418 хил. лв 403 х.лв
* Финансиране за ДМА от други предприятия – 207 х. лв 201 х.лв
* Финансиране за текуща дейност от други предприятия – 4 хил. лв 14 х.лв

**ПОЯСНЕНИЯ КЪМ ОТЧЕТА ЗА ПРИХОДИТЕ И РАЗХОДИТЕ**

**Пояснение № 17**

Приходите от продажби и разходите за дейността са начислявани в момента на тяхното възникване, независимо от паричните постъпления и плащания. Отчитането и признаването на приходите и разходите се извършва при спазване на изискването за причинна и следствена връзка между тях.

Приходите от продажби на медицински услуги са оценени по стойността на съответните клинични пътеки. Същите са фактурирани.

#### Пояснение № 18

Разходите за материали имат следната структура:

31.03.2016 година 31.03.2017 година

* Медикаменти – 147 хил.лв 147 хил.лв
* Консумативи – 122 хил.лв 109 хил. лв
* Ел.енергия – 27 хил.лв 18 хил.лв
* Вода – 9 хил.лв 5 хил. лв
* ГСМ –31 хил.лв 22 хил. лв
* Други разходи за материали – 33 хил.лв 30 хил. лв
* Общо разходи за материали – 369 хил.лв 331 хил. лв

#### Пояснение № 19

Разходите за външни услуги имат следната структура:

31.03.2016 година 31.03.2017 година

* Пране – 13 хил.лв 13 хил. лв
* Лабораторни изследвания – 13 хил. лв 10 хил. лв
* Храна пациенти – 39 хил.лв 38 хил. лв
* Храна предпазна – 24 хил. лв 9 хил. лв
* Абонаментна поддръжка – 12 хил. лв 17 хил. лв
* Унищожаване на опасни отпадъци – 6 хил. лв 6 хил. лв
* Транспортни разходи на хемодиализни болни –

17 хил. лв 15 хил. лв

* Граждански договори – 7 хил. лева 9 хил. лв
* Данъци по ЗМДТ – 5 хил. лева 4 хил. лв
* Други ВУ – 26 хил.лв 14 хил.лв
* Общо разходи за ВУ –162 хил.лв 135 хил. лв

#### Пояснение № 20

Разходите за възнаграждения на управителните органи, работниците и служителите по трудови правоотношения за отчетния период са общо 959 хил.лева, в това число:

31.03.2016 година 31.03.2017 година

* Разходи за възнаграждения – 905 хил. лв 959 хил. лв
* Разходи за осигуровки - 165 хил. лв 175 хил. лв

Общо: 1070 хил.лв 1134 хил.лв

Върху изплатените суми са начислени и внесени осигуровки за фондовете на ДОО, здравно осигуряване, допълнително пенсионно осигуряване.

#### Пояснение № 21

Отчетните стойности на продадени материали са в размер на 18 хил.лева и представляват продадени медикаменти на други лечебни заведения, съгласно сключените договори.

За 2016 година – 15 хил.лв

**Пояснение № 22**

По статия **Финансови разходи** са посочени разходи за лихви към търговски контрагенти в размер на 7 хил.лв и към бюджета – 2 хил. лв, за предходната 2016 година – 5 хил.лв към търговски контрагенти.

**Пояснение № 23**

В „Общо приходи” са включени приходи от РЗОК , потребителски такси, медицински услуги, клинични проучвания, приходи от наеми и други.

31.03.2016 година 31.03.2017 година

* Приходи от НЗОК – 1645 хил.лв 1604 хил.лв
* Приходи от потребителски такси – 22 хил.лв 25 хил. лв
* Приходи от клинични проучвания – 12 хил. лв 21 хил.лв
* Приходи от физически лица – 35 хил. лв 37 хил. лв
* Приходи от МЗ – 42 хил. лв 69 хил. лв
* Други финансирания – 31 хил.лв 27 хил. лв
* Други приходи – 33 хил. лв 38 хил. лв

„Общо приходи ” – 1820 хил.лева 1821 хил.лв

Лечебното заведение и през 2017 година продължава да се намира в крайно тежка ситуация, тъй като ръководството не разполага с управленски лостове за въздействието както върху разходите така и върху приходите, които се определят централизирано от НЗОК.

От друга страна, болницата не може да функционира в рамките на така определените бюджети за 2017 година, тъй като и без това „оскъдните” средства от МЗ и НЗОК директно се пренасочват в НАП при невнасяне на осигуровки. С така определеният бюджет дружеството може да спре да работи в рамките на няколко месеца или поради отказ на контрагенти да извършват доставките, или поради напускане на специалисти при неплащане на заплати.

Дата: 25.04.2017 година Управител:....................

Д-р Кети Маналова-Владкова